മുംബൈ മുന് പോലീസ് കമ്മിഷണര് റഷ്യയിലേക്ക് കടന്നതായി സംശയം ലുക്ക്ഔട്ട് നോട്ടീസ് നല്കി മുംബൈ മുന് പോലീസ് കമ്മിഷണര് പരംബീര്സിങ് രാജ്യംവിട്ടതായി അഭ്യൂഹം. ഇതേതുടര്ന്ന് മഹാരാഷ്ട്ര സര്ക്കാര് അദ്ദേഹത്തിനെതിരേ ലുക്ക് ഔട്ട് നോട്ടീസ് പുറപ്പെടുവിച്ചു. പരംബീര് സിങ്ങിനെതിരേ മഹാരാഷ്ട്രയില് കേസുള്ള സാഹചര്യത്തില് അറസ്റ്റ് ഭയന്ന് അദ്ദേഹം രാജ്യം വിട്ടതായാണ് റിപ്പോര്ട്ടുകള്. റഷ്യയിലേക്ക് പോയെന്ന വാര്ത്തകളെത്തുടര്ന്നാണ് ലുക്ക്ഔട്ട് നോട്ടീസ് പുറപ്പെടുവിച്ചത്. അദ്ദേഹത്തെപോലെ ഉയര്ന്ന പദവിയിലിരുന്ന ഉദ്യോഗസ്ഥന് സര്ക്കാരിന്റെ അനുമതിയില്ലാതെ രാജ്യംവിട്ടുപോകാന് കഴിയില്ലെന്ന് മന്ത്രി വ്യക്തമാക്കി. കേന്ദ്ര ആഭ്യന്തരമന്ത്രാലയവുമായി സഹകരിച്ച് സംസ്ഥാന സര്ക്കാര് പരംബീര്സിങ് എവിടെയാണെന്നുള്ള കാര്യം അന്വേഷിക്കുകയാണെന്നും മന്ത്രി അറിയിച്ചു. കേന്ദ്രസര്ക്കാര് ഇക്കാര്യത്തില് ചില കാര്യങ്ങള് മറച്ചുവെയ്ക്കുകയാണെന്ന് മഹാരാഷ്ട്ര പി.സി.സി. അധ്യക്ഷന് നാനാപട്ടോളെ ആരോപിച്ചു.